Iată cîteva date ale studiului. Cele mai scumpe orașe pe baza unui indice de prețuri sunt Zurich, Geneva, Oslo, Copenhaga și New York. Dar în studiu există câte un clasament pentru mai multe categorii de prețuri, precum City Break, alimente, echipamente electronice, transport sau servicii. Ca element de culoare să mai oferim și clasamentul celor mai scumpe orașe în funcție de prețul hainelor pentru femei. Pe primele locuri se află Milano, Geneva și Moscova, iar pe ultimele locuri ale clasamentului, adică orașele în care hainele sunt cele mai ieftine sunt Bangkok, Manila sau Jakarta.

Studiul calculează costurile pentru un city break, pentru două persoane care includ cazarea la un hotel de categorie bună, două cine servite la restaurant, inclusiv o sticlă de vin, plata unei curse cu taxiul, două bilete pentru transportul public și închirierea unei mașini. Totul costă la New York, 1075 dolari, la Seul, 1002 dolari, la Roma, 782 dolari, la Budapesta 511 dolari, la București, 407 dolari, iar la Istanbul, 362 dolari.

Există și un clasament în funcție de timpul de muncă, în minute, necesar pentru a cumpăra un Big Mac (celebra unitate de măsură valabilă în multe țări ale lumii). Astfel, la Honk Kong trebuie să muncești 11,8 minute pentru un Big Mac, în Tokio, 12,2 minute, iar la extremă, orașele din Uniunea Europeană unde trebuie să muncești cel mai mult pentru un Big Mac sunt Budapesta, cu 55,6 minute, Riga, 52,5 minute și Sofia cu 49,3 minute.

La fel de interesante sunt datele care privesc cheltuielile unui coș de produse. Este vorba despre adunarea cheltuielilor pentru un abonament la Netflix, un kilogram de avocado, un iphone, un notebook, o pereche de blugi, o pereche de pantofi sport, un Big Mac și o ceașcă de cafea. În total costurile pentru toate aceste mărfuri sunt la Buenos Aires de 3.696 dolari, la Londra, 2725 dolari, la Paris, 2.487 dolari, la New York, 2.369 dolari, iar la Dubai, 2004 dolari.

Câte zile trebuie lucrate pentru a cumpăra un iPhone? La Zurich, 4,7 zile, la New Yorrk, 6,7 zile, la Dubai, 13,4 zile, iar la Beijing 39,3 zile. Dar iată câteva comparații care pot fi surprinzătoare. La Sao Paolo (Brazilia) un iphone costă de două ori mai mult decât în capitala statului Panama. O cină în doi la New York costă de 11 ori mai mult decât în Lagos (Nigeria), în schimb abonamentul la Netflix este la New York printre cele mai ieftine din marile orașe ale lumii.

Cel mai ieftin bilet la cinema se poate cumpăra la Jakarta (Indonezia), acolo unde costă numai 3,60 dolari. Cu aceeași sumă, în Londra se poate cumpăra doar o pungă de popcorn. În Istanbul, se poate cumpăra carne de pui la cel mai ieftin preț. Astfel, un kilogram de carne de pui costă numai 1,95 dolari.

Litrul de benzină este cel mai scump la Oslo, 2 dolari pe litru, și cel mai ieftin la Cairo, în Egipt, 0,38 dolari pe litru.

În fine, Bucureștiul este przentat ca un oraș în care se amestecă arhitectura comunismului cu cea a capitalismului. În comparație cu New-York-ul, capitala României este la jumătatea indicelui prețurilor, la o cincime din venituri, iar pentru a cumpăra un iphone trebuie să lucrezi 54 ore la New York și 395 ore la București. Așadar, studiul poate fi un bun ghid nu doar pentru turiști, ci și pentru investitori.